"નોકરી નહોતી, રૂપિયા નહોતા અને મને ગામ જવાની શરમ આવતી હતી. હું બે વર્ષ ગામ ગયો નહોતો. પણ એક લાખ આવતા જ હું ગામ ગયો અને માતાપિતાને એક લાખ રૂપિયા આપ્યાં. તેઓ ચોંકી ગયા હતા. તેમને વિશ્વાસ જ આવતો નહોતો. તેઓ મને આટલાં બધાં રૂપિયા ક્યાંથી આવ્યાં તેના વિશે પૂછતાં હતાં. એ જ રકમમાંથી મેં મારી એક બહેનના લગ્ન કર્યા. પછી હું હૈદરાબાદ પરત ફર્યો અને ફરી કામે લાગી ગયો. કોન્ટ્રાક્ટ મળતાં ગયાં અને કમાણી વધતી ગઈ."